மனித மனங்களை ஊடுருவி சமூகத்தை சீர்கெடுக்கும் இந்தத் தீமையை நம்மால் முடிந்த எல்லா வழிகளிலும் தடுக்க நாம் முயலவேண்டும். இறையச்சத்தை – அதாவது நாம் இறைவனால் கண்காணிக்கப்படுகிறோம். அவனிடமே நமது மீளுதலும் பாவபுண்ணியங்களுக்கான விசாரணையும் சொர்க்கமும் நரகமும் உள்ளது என்ற பொறுப்புணர்வை- மக்களுக்கு முதற்கண் ஊட்டவேண்டும். தொடர்ந்து நமது கட்டுப்பாட்டில் உள்ள இடங்களில் இத்தீமை ஊடுருவாமல் இருக்க ஆகவேண்டிய காரியங்களை செய்யவேண்டும். நமது கட்டுப்பாட்டுக்கு அப்பாற்பட்ட இடங்களில் குறைந்தபட்சம் நாவினாலாவது தடுக்க வேண்டும். அதாவது இத்தீமைக்கு எதிராக குரல்கொடுக்க வேண்டும்.